Qorti fil-Veneżwela ordnat li l-politiku tal-Oppożizzjoni Leopoldo Lopez, jibqa’ jinżamm arrestat. L-avukat tiegħu qal permezz ta’ Twitter li l-Qorti kkonfermat l-arrest. Lopez mill-partit fl-Oppożizzjoni Popular Will, kien arrestat it-Tlieta fuq akkużi li qed jinċita l-vjolenza wara mewħa ta’ protesti li saru fil-pajjiż kontra l-Gvern. Il-partitarji ta’ Lopez inġabru quddiem il-Qorti f’Caracas fejn mistennija tkompli tinstema l-kumpilazzjoni kontrih. Il-President Nicolas Maduro akkuża lil Lopez li qed jippjana kolp ta’ stat. Minn meta Lopez ta ruħu f’idejn l-awtortiajiet, fil-Veneżwela żdiedet it-tensjoni b’diversi dimostranti jisħqu li xebgħu mill-Gvern tal-pajjiż u l-korruzzjoni u beħsiebhom jibqgħu jiġġieldu sakemm Lopez jinħeles. Mart Lopez’s Lilian Tintori ukoll sejħet lill-partitarji ta’ Lopez biex ma jċedux fuq Twitter. S’issa diġa mietu sitt persuni fid-dimostrazzjonijiet fosthom tfajla li rebħet diversi konkorsi tas-sbuħija li sparaw fuqha waqt id-dimostrazzjonijiet. Lopez ibus lil martu Lilian Tintori qabel jagħti lilu nnifsu f'idejn l-awtoritajiet Partitarji ta' Leopoldo Lopez